CELEX: 62020CN0235
Language: mt
Date: 2020-06-05 00:00:00
Title: Kawża C-235/20 P: Appell ippreżentat fil-5 ta’ Ġunju 2020 minn ViaSat, Inc. mis-sentenza mogħtija mill-Qorti Ġenerali (It-Tieni Awla) fis-26 ta’ Marzu 2020 fil-Kawża T-734/17, ViaSat vs Il-Kummissjoni

11.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/4
            
         
      Appell ippreżentat fil-5 ta’ Ġunju 2020 minn ViaSat, Inc. mis-sentenza mogħtija mill-Qorti Ġenerali (It-Tieni Awla) fis-26 ta’ Marzu 2020 fil-Kawża T-734/17, ViaSat vs Il-Kummissjoni
      (Kawża C-235/20 P)
      (2021/C 9/05)
      Lingwa tal-kawża: l-Ingliż
      
         Partijiet
      
      
         Appellanti: ViaSat, Inc. (rappreżentanti: P. de Bandt, avukat, M. R. Gherghinaru, avukat, J. Ruiz Calzado, abogado, L. Marco Perpiñà,)
      
         Partijiet oħra fil-proċedura: Il-Kummissjoni Ewropea, Inmarsat Ventures Ltd
      
         Talbiet
      
      L-appellanti titlob lill-Qorti tal-Ġustizzja jogħġobha:
      
                  —
               
               
                  tiddikjara r-rikors odjern ammissibbli u fondat u, konsegwentment,
               
            
                  —
               
               
                  tannulla s-sentenza appellata u tagħti deċiżjoni definittiva f’din il-kawża billi tordna lill-Kummissjoni tipprovdi aċċess għad-dokumenti mitluba,
               
            
                  —
               
               
                  tannulla d-deċiżjoni tas-segretarju ġenerali tal-Kummissjoni tal-11 ta’ Jannar 2018,
               
            
                  —
               
               
                  tikkundanna lill-Kummissjoni għall-ispejjeż sostnuti mill-appellanti.
               
            
         Aggravji u argumenti prinċipali
      
      L-ewwel aggravju huwa bbażat fuq żball ta’ liġi li jikkonċerna l-applikazzjoni ta’ preżunzjoni ġenerali ta’ kunfidenzjalità għad-dokumenti mitluba u fuq ksur tal-Artikolu 4(2) tar-Regolament (KE) Nru 1049/2001 (1) marbut mal-protezzjoni tal-interessi kummerċjali u mal-obbligu ta’ motivazzjoni.
      It-tieni aggravju huwa bbażat fuq żball ta’ liġi li jikkonċerna l-eżistenza ta’ interessi pubbliċi ikbar fl-iżvelar u fuq ksur tal-aħħar parti tas-sentenza tal-Artikolu 4(2) tar-Regolament (KE) Nru 1049/2001 dwar il-protezzjoni tal-interessi kummerċjali.
      
         (1)  Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).